wickkiey/tamil-wikipedia-chunked huggingface dataset:
# பும்தாங் மாவட்டம்

## மொழிகள்

பும்தாங்கா, ட்ஸோங்கா, கென்ங், கென்ங்கா, குர்டோப்கா, நுப்பிக்கா, ப்ரோக்காட், துர் மற்றும் யாக்கெர்ட் ஆகிய மொழிகள் பேசப்படுகின்றன.
# பும்தாங் மாவட்டம்

## ஜிவோக்கள்

கிராமங்களின் தொகுப்பு ஜிவோக்கள் என அழைக்கப்படும். பும்தாங் 4 ஜிவோக்களாக பிரிக்கப்பட்டுள்ளது. அவை,  
- சும்மே
- சோய்கோர்
- டாங்
- உரா
# பும்தாங் மாவட்டம்

## நகரங்கள்

- சும்மே
- ஜாகர்
- உரா
- டாங்
# பும்தாங்கா

**பும்தாங்கா** அல்லது **பும்தாங்** (Bumthang language) பூட்டானில் பேசப்படும் ஒரு மொழியாகும்.இது கிழக்கு பூடானிய மொழியாகும். இதை பும்தாங் மாவட்டத்திலுள்ளவர்கள் , அதைச் சுற்றியுள்ள மாவட்டங்களைச் சார்ந்தவர்கள் மற்றும் மத்திய பூடானிலுள்ள மக்கள் பேசுகின்றனர். சுமார் 36,500 மக்கள் இம்மொழியைப் பேசுகின்றனர். இம்மொழியானது மத்திய பூட்டானில் ஆதிக்கம் செலுத்துவதாக 1993-ல் வான் டிரிம் சொன்னார்.
# ஐக்கிய அமெரிக்காவின் பெரும் பொருளியல் தொய்வு

ஐக்கிய அமெரிக்காவின்பெரும் பொருளியல் வீழ்ச்சி ஆகத்து 1929இல் அமெரிக்கப் பொருளியலின் பின்னடைவை அடுத்து நிகழ்ந்தது. நாட்டின் மொத்த உள்நாட்டு உற்பத்தி இரண்டு மாதங்களாக குறைந்து வந்தபோதிலும் 1929 அக்டோபரில் நிகழ்ந்த வால்வீதி வீழ்ச்சிக்குப் பின்னரே பொருளியல் பின்னடைவின் தாக்கங்கள் உணரப்படலாயின. உலகளாவிய பெரும் பொருளியல் வீழ்ச்சியும் தொடர்ந்தது. இதனை அடுத்த பத்தாண்டுகளில் மிகுதியானவர்களுக்கு வேலையில்லாமை,வறுமை,குறைந்த இலாபங்கள்,பணவாட்டம், வீழ்ச்சியடைந்த வேளாண் வருமானம் ஆகியன ஏற்பட்டன. பல பொருளியல் வளர்ச்சிக்கான வாய்ப்புக்களும் தனிநபர் முன்னேற்றத்திற்கான வாய்ப்புகளும் கைவராது போயின. இதற்கான காரணங்கள் இன்றளவும் விவாதிக்கப்பட்டு வருகின்றன. இந்நிகழ்வுகளால் பொருளாதார வருங்காலத்தைக் குறித்த நம்பிக்கை தளரலாயிற்று.  
இதற்கான வழமையான காரணங்களாக கூடுதலான வாடிக்கையாளர் கடன், அளவிற்கு மீறிய கடன்கள் கொடுத்த வங்கிகளையும் முதலீட்டாளர்களையும் சரியாக கட்டுப்படுத்தப்படாத சந்தைகள்,மற்றும் விரைவான வளர்ச்சி கொண்ட புதிய தொழில்கள் உருவாகதிருந்தது ஆகியனவாகும். இவற்றின் விளைவாக எழுந்த குறைந்த செலவழித்தலும் குறைந்த தயாரிப்பும் நம்பிக்கைத் தளர்வும் இந்த வீழ்ச்சியை விரைவுபடுத்தின.
# சிந்தனைக்குத் தெளிவு தரும் சித்தர் பாடல்கள் (நூல்)

**சிந்தனைக்குத் தெளிவு தரும் சித்தர் பாடல்கள்** என்ற இந்நூல் சித்தர்களின் பாடல்களுக்கு ஒரு சிறு விளக்கம் தர முயற்சி செய்யும் நூல்.
# சிந்தனைக்குத் தெளிவு தரும் சித்தர் பாடல்கள் (நூல்)

## நூலாசிரியர்

இந்நூலின் ஆசிரியர் எஸ்.சூரியமூர்த்தி இவர் **மன அமைதியும் புத்தரின் விபாசனா தியானமுறையும்** என்ற தியான முறை பற்றி மிக எளிமையாக எழுதி ஆன்மீ்கப் பணியாற்றுபவர்.
# சிந்தனைக்குத் தெளிவு தரும் சித்தர் பாடல்கள் (நூல்)

## உட்பொதிவு

1. முகவுரை
1. இறைவனுக்கு அர்ப்பணம்
1. ஒரு விளக்கம்
1. பிராணாயாமம் செய்ய திருமூலர் காட்டிய வழி
1. சித்தர்கள் என்போர் யாவர்
1. சித்தர்களின் பட்டியல்,வரலாறு,சித்திபெற்ற இடங்கள்
1. சித்தர்களின் குறிப்பு
1. சித்தர்கள்
1. சித்தர் மறை மொழிகள்
சில விளக்கங்கள்
# சிந்தனைக்குத் தெளிவு தரும் சித்தர் பாடல்கள் (நூல்)

## உட்பொதிவு

### முகவுரை

வாழ்க்கையில் நம்முடைய பல பயங்களுக்கும்,துன்பங்களுக்கும் முக்கிய காரணம் நாம் வேறு, மற்றவர்கள் வேறு என்ற எண்ணமே ஆகும். மாறாக நாமே எல்லாவற்றிலும் கலந்து நிற்கிறோம் (அத்வைத நிலை) என்ற எண்ணம் நம் மனதில் ஏற்பட்டால் மரண பயம் நீங்கும் அதற்கு இந்நூலை படிக்க வேண்டும் என நூலாசிரியர் கூறி தொடங்குகிறார்.
# சிந்தனைக்குத் தெளிவு தரும் சித்தர் பாடல்கள் (நூல்)

## உட்பொதிவு

### இறைவனுக்கு அர்ப்பணம்

யாகத்தில் இடப்பட்ட நிவேதியத்தை உண்ணுகிற இறைவனுக்கு அர்ப்பணிக்கத்தக்க பொருட்கள் நம்மிடமில்லை.காலையும் ,மாலையும் இறைவனைக் குளிர்விக்கும் சித்தர்களின் பாடல்களை நிவேதனமாகச் செய்வோம்.
# சிந்தனைக்குத் தெளிவு தரும் சித்தர் பாடல்கள் (நூல்)

## உட்பொதிவு

### ஒரு விளக்கம்

சித்தர்களின் தியானமுறையினால்(**வாசியோகம்**) இன்று பல நோய்களுக்கு தீர்வு காணப்படுகிறது. இம்முறையை ஆயிரம் ஆண்டுகளுக்கு முன்பே அனுபவித்துச் சொன்னவர்கள் சித்தர்கள் அது மட்டுமன்றி இயற்கையில் கிடைத்த மூலிகைகளைக் கொண்டு மருத்துவம் செய்தார்கள். இம்மூலிகைகளுக்கு மறைமொழியில் அர்த்தங்கள் கூறினார்கள்,சித்தர்களின் பாடல்களை படிக்கும் போது நாத்திகவாதிகளாக எண்ணத் தோன்றும். சாதிகளையும்,சடங்குகளையும்,உருவ வழிபாடுகளையும் கடுமையாக சாடினார்கள். சித்தர்களின் தியானமுறையினால் (**வாசியோகம்**) நீண்ட நாள் உயிர் வாழும் கலையை இவ்வுலகிற்கு அர்ப்பணித்தார்கள்.
# சிந்தனைக்குத் தெளிவு தரும் சித்தர் பாடல்கள் (நூல்)

## உட்பொதிவு

### பிராணாயாமம் செய்ய திருமூலர் காட்டிய வழி

பிராணாயாமம் என்ற மூச்சுப் பயிற்சி செய்ய உடல் சிவக்கும், உடலில் உள்ள முடி கருக்கும், உடலில் ஆன்மா நிலைத்து நிற்கும். அதாவது 16 மாத்திரை கால அளவு இடது பக்க நாசித்துவாரத்தில் (மூக்கு) உள்ளே இழுத்து (பூரகம்) 64 மாத்திரை கால அளவு உள்ளே காற்றை நிறுத்தி (கும்பகம்) 32 மாத்திரை காலளவு (ரேசகம்) மெதுவாக வலது நாசித்துவாரத்தின் (மூக்கு) வழியே வெளிவிட வேண்டும்.
# சிந்தனைக்குத் தெளிவு தரும் சித்தர் பாடல்கள் (நூல்)

## உட்பொதிவு

### சித்தர்கள் என்போர் யாவர்

சிவலோகத்தை இப்பூவுலகிலேயே கண்டு தரிசித்தவர்கள்,  
சமாதி நிலையில் சிவ லோகத்தையும், சிவலோகத்தையும், சிவபோகத்தையும் தம் முள்ளே கண்டவரின் நிலையை எப்படி சொல்வது.
# சிந்தனைக்குத் தெளிவு தரும் சித்தர் பாடல்கள் (நூல்)

## உட்பொதிவு

### சித்தர்களின் பட்டியல்

சித்தர்கள் பதினெண்மர் (18 பேர்) என்பர்,
| அருளிய நூல்கள் |  |  |  |  |  |
| --- | --- | --- | --- | --- | --- |
| 1 | அகத்தியர் | சிவன் | காசி | மருத்துவம், தமிழ் இலக்கணம் |  |
| 2 | போகர் | அகத்தியர் | பழனி | யோகம், காயகல்பம் |  |
| 3 | கோரக்கர் | தத்தாத்ரேயர் | போயூர்(வட இந்தியா) | அவதூத கீதை |  |
| 4 | கயிலாச நாதர் | --- | ----- | ---- |  |
| 5 | சட்டைமுனி | நந்தி, தட்சிணாமூர்த்தி | ஸ்ரீரங்கம் | 46 மருத்துவ நூல்கள் |  |
| 6 | திருமூலர் | நந்தி | திருவாவடுதுறை | யோகம், தத்துவம் |  |
| 7 | நந்தி | சிவன் | காசி | மருத்துவம், இரசவாதம் |  |
| 8 | கூன்கண்ணர் | ---- | ---- | ----- |  |
| 9 | கொங்கணர் | போகர் | திருப்பதி | யோகம், தத்துவம் |  |
| 10 | மச்ச முனி | போகர் | திருப்பரங்குன்றம் | யோகம், சம்பந்தப்பட்டது |  |
| 11 | வாசமுனி | ---- | ---- | ---- |  |
| 12 | கூர்ம முனி | ---- | ---- | ---- |  |
| 13 | கமலமுனி | ---- | திருவாரூர் | ---- |  |
| 14 | இடைக்காடர் | போகர், கருவூரார் | திருவண்ணாமலை | காயகல்பம் சம்பந்தமானவை |  |
| 15 | புண்ணாக்கீசர் | ---- | ------ | யோகம், தத்துவம் |  |
| 16 | சுந்தரானந்தர் | போகர், சட்டைமுனி | (கூடல்) மதுரை | மருத்துவம் சம்பந்தமானவை |  |
| 17 | ரோமரிஷி | ---- | ----- | ---- |  |
| 18 | பிரம்மமுனி | ---- | ----- | ---- | } |  
இவர்களைத் தவிர கீழ் கண்டவர்களும் சித்தர்கள் என்றே குறிக்கப்படுகின்றனர்.
1. தன்வந்திரி
1. புலிப்பாணி (இவர் சீனத் தேசத்தவர் புலிப்பாணியின் சீடர்)
1. காகபுசுண்டர்
1. கருவூரார்
1. இராம தேவர்
1. தேரையர்
1. கபிலர்
1. சிவ வாக்கியர்
1. காலாஞ்சி
1. பாம்பாட்டி சித்தர்
1. குதம்பைச் சித்தர்
1. சட்டைமுனி
1. பதஞ்சலி
# சப்தம் (நடனம்)

**சப்தம்** ஜதி ஸ்வரத்திற்கு அடுத்தபடியாக பரத நாட்டியத்திலும் வரும் உருப்படி ஆகும். ஒரு நடன நிகழ்ச்சியில் முதலாவதாக பாவம் தொடங்குவது இவ் உருப்படியில் தான். சப்தம் என்றால் சொல் என்று பொருள். சப்தத்தில் அர்த்தம் நிறைந்த சாகித்தியமும் சிறு ஜதிக் கோர்வைகளும் இணைந்து வரும். சாதாரணமாக மிஸ்ர சாபு தாளத்தில் ராகமாலிகையில் அமைந்திருக்கும். பாடல்களின் கருத்துக்கள் கிருஸ்ண லீலை, சிவபெருமான் அல்லது முருகனின் ஆற்றலை, பெருமையை விளக்குவதாக அமைந்திருக்கும். சில சப்தங்கள் பராக் அல்லது சலாமுரே என்று முடியும்.
# முத்துச்சிப்பி (புதினம்)

பன்முக எழுத்தாளர் ** டாக்டர் எல். கைலாசம்**, ஐநூறு ஆண்டுகட்கு முந்தைய பாண்டிய நாட்டு வரலாற்றையும், மீனவர்களின் அன்றைய வாழ்வியலையும் ஆதாரமாகக் கொண்டு **"முத்துச்சிப்பி"** என்ற இந்த புதினத்தை எழுதியிருக்கிறார்.
# முத்துச்சிப்பி (புதினம்)

### கதை சுருக்கம்

**முத்துச்சிப்பி**, பதினைந்தாம் நூற்றாண்டில் பாண்டிய நாட்டின் தென்கோடியில் வாழ்ந்த மீனவர்களின் வாழ்கையை முறையையும் மற்றும் கலாச்சாரத்தையும் விவரிக்கும் ஒரு வரலாற்று புதினமாகும். பாண்டிய மாமன்னன் ஆகவராமர் மற்றும் அவரின் புதல்வர்களின் தியாகங்களை தழுவி இப்புதினத்தின் கதை நகருகின்றது.  
இப்புதினம் அன்றைய தமிழ் மக்களின், குறிப்பாக மீனவர் சமூகத்தினரின் கலாச்சாரம், பண்பாடு, நம்பிக்கைகள் மற்றும் சமூக வரலாற்றை நல்ல கதையம்சத்தோடுத் தருகிறது. இது பேலஸ் பதிப்பகத்தால் வெளியிடப்படவுள்ளது.
# வெப்பநிலைக்காப்பி

**வெப்பநிலைக்காப்பி (அல்லது) வெப்பநிலை நிறுத்தி** (ஆங்: Thermostat) என்பது ஒரு கட்டகத்தின்/அமைப்பின்(System) வெப்பநிலையை உணரும் ஒரு கூறு ஆகும், இது கட்டகத்தின்/அமைப்பின் வெப்பநிலையை விரும்பிய புள்ளியில் பராமரிக்க உதவுகிறது.  
பொதுவாக **வெப்பநிலைக்காப்பி** என்பது ஒரு குறிப்பிட்ட வெப்பநிலையில் ஒர் கட்டகத்தையோ அல்லது சாதனத்தையோ வைத்திருக்க பயன்படுத்தும் கட்டுப்பாட்டு கட்டகத்தின் ஒர் வெப்பநிலை உணரும் உதிரி பாகமாகும். வெப்பநிலைக்காப்பி அந்த கட்டகத்தில் உள்ள வெப்பநிலையை உணர்ந்து ஒரு நிலையான வெப்பநிலையை அந்த கட்டகத்தில் நிலைநிறுத்த வெதுப்பிகளையோ (heater) அல்லது குளிர்ப்பிகளையோ (cooler) இயக்கும். உதாரணமாக இது வீடு மற்றும் அலுவலக அறைகளில் பயன்படும் வளிப் பதனம், நீர் வெதுப்பி, வீட்டு சமையல் அறைகளில் பயன்படும் கணப்பு அடுப்பு, குளிர்சாதனப் பெட்டி, மேலும் அறிவியல் மற்றும் மருத்துவ துறைகளில் பயன்படும் அடைகாப்பு கருவிகளில் விரும்பிய வெப்பநிலையை தொடர உதவுகிறது.  
அறிவியல் இலக்கியங்களில், இந்த வெப்பநிலைகாப்பி கட்டுப்பாட்டு சுமையாக பரவலாக வரையறுக்கப்படுகின்றது(TCL).
வெப்பநிலைகாப்பி ரீதியாக கட்டுப்படுத்தப்படும் சுமைகளின் மின்தேவையானது, அமெரிக்காவின் ஒட்டுமொத்த மின்சார தேவைகளில் கிட்டத்தட்ட 50% ஆகும்.  
**வெப்பநிலைக்காப்பி** ஒரு "மூடிய வளைய கட்டுப்பாட்டு" சாதனமாக (Closed Loop Control system) செயல்படுகிறது, ஏனெனில் இது விரும்பிய மற்றும் அளவிடப்பட்ட வெப்பநிலைகளுக்கு இடையிலுள்ள பிழைகளை குறைக்க முயற்சிக்கிறது.  
தெர்மோஸ்டாட் என்ற சொல் கிரேக்க வார்த்தையான θερμός *thermos*, "hot", "வெப்பமான" மற்றும் στατός *statos*, "standing, stationary", "நிலையான" என்ற வார்த்தைகளிலிருந்து பெறப்படுகிறது.
# வெப்பநிலைக்காப்பி

## உணரிகளின் வகைகள்

ஆரம்பகால தொழில்நுட்பங்கள், கண்ணாடியினுள் நேரடியாக செருகப்பட்ட எலக்ட்ரோடுகளை கொண்ட பாதரச வெப்பநிலைமானிகளை உள்ளடக்கியது, எனவே ஒரு குறிப்பிட்ட (நிலையான) வெப்பநிலையை அடைந்தவுடன், தொடர்புகள் பாதரசத்தினால் துண்டிக்கப்படும். இவை ஒரு அளவுக்கு வெப்பநிலையில் துல்லியமாக இருந்தன.  
இன்றைய பயன்பாட்டிலுள்ள பொதுவான உணரிகளின் தொழில்நுட்பங்கள் பின்வருமாறு:  
- இரட்டை உலோக இயந்திரம் அல்லது மின் உணரிகள்.
- விரிவடையும் மெழுக்கு சாதனம்.
- மின்னணு வெப்பமானிகள் மற்றும் குறைக்கடத்தி சாதனங்கள்.
- மின் தெர்மோகப்பிள்கள்  
இவை கீழே உள்ளவற்றினால் வெப்பத்தை அல்லது குளிரூட்டும் இயந்திரத்தை கட்டுப்படுத்தலாம்:  
- நேரடி இயந்திர கட்டுப்பாடு
- மின் சமிக்ஞைகள்
- வாயு சமிக்ஞைகள் சிக்னல்கள்
# வெப்பநிலைக்காப்பி

## வரலாறு

1620 ஆம் ஆண்டில் இங்கிலாந்தில், டச்சு கண்டுபிடிப்பாளர் கார்னீலிஸ் ட்ரபெல் (1572-1633) என்பவரால் வெப்பநிலைக்காப்பி கட்டுப்பாட்டுக் கருவி செய்யப்பட்ட உதாரணங்களை காணலாம். ஒரு கோழி அடைகாப்புக் கருவியின் வெப்பநிலையை கட்டுப்படுத்த ஒரு பாதரச வெப்பநிலைக்காப்பியை அவர் கண்டுபிடித்தார். இது பதிவு செய்யப்பட்ட பின்னூட்ட கட்டுப்பாட்டிற்குரிய சாதனங்களில் ஒன்றாகும்.
# வெக்டரியன் கியோட்டோ

வெக்டரியன் கியோட்டோ (vectorian giotto) என்பது வெவ்வேறு வகையான பொருட்களுக்கு அசைவூட்டம் ஏற்படுத்த உதவும் மென்பொருட்களுள் ஒன்று. வெக்டரியன் நிறுவனத்தினால் இலவசமாக வழங்கப்படுகிறது. இது விண்டோசு 2000, எக்சுபி, விசுட்டா, 7 ஆகிய பதிப்புகளில் இயங்கும். கோப்பின் அளவு 8 எம்பி ஆகும். இதை .swf கோப்பு வடிவத்தில் சேமித்து, இணைய பக்கங்களில் பயன்படுத்த முடியும். இந்தக் கோப்பு அடோபி பிளாஷ் பிளேயரில் இயங்கும்.
# வெக்டரியன் கியோட்டோ

## இணைப்புகள்

- மென்பொருளை பதிவிறக்க
- கியோட்டோ மென்பொருள் பற்றி
# தரவு குறிமுறையாக்கத் தரப்பாடு

தரவு குறிமுறையாக்கத் தரப்பாடு (Data Encryption Standard) என்பது பிணையப் பாதுகாப்பிற்கான குறிமுறையாக்க நுட்பம். முதன்முதலில் ஐக்கிய அமெரிக்க அரசும், பின்னர் உலகளாவிய நிறுவனங்களும் பயன்படுத்தத் தொடங்கின. முன்னர், பாதுகாப்பாக அறியப்பட்ட இது, பின்னர், பாதுகாப்பற்றதாக அறிவிக்கப்பட்டது. இதன் மேம்பட்ட பதிப்பான டிரிப்பிள் டெஸ் (triple DES) பாதுகாப்பை உறுதி செய்கிறது.
இது இயங்கும் விதன் எளிமையானது. குறியீட்டைக் கொண்டு செய்தியின் பைனரி இலக்கங்களை இடம் மாற்றுவதும், அவற்றை மதிப்பை மாற்றுவதும் ஆகும். இந்த செயற்பாடுகள் வெவ்வேறு வகையில் செய்யப்பட்டு முற்றிலும் மாறுபட்ட செய்தியை அளிக்கும். இதில் இருந்து மூல செய்தியை கண்டறிவது இயலாத காரியம். இத்தகைய மாற்றங்கள் 16 சுற்றுகள் நிகழ்கின்றன. இதன் குறைகளின் காரணமாக, மேம்பட்ட குறிமுறையாக்கத் தரப்பாடு கண்டுபிடிக்கப்பட்டது.
# எக்சு 509

**எக்சு 509** (*X-509*) என்பது கணினி வலையமைப்புப் பாதுகாப்பிற்கானச் சான்றிதழ்.  
இதன் அமைப்பு கீழ்க்கண்டவாறு இருக்கும்.
- பதிப்பு
- சிறப்பு எண் (ஒவ்வொரு சான்றிதழுக்கும் வேறுபடும்)
- நெறிமுறை அடையாள எண் (சிறப்பு எண்ணை பெற உதவிய நெறிமுறையை எண்ணால் குறிக்க வேண்டும்)
- சான்றிதழ் வேண்டியவர்
- செல்லுபடியாகும் காலம்  
இந்த சான்றிதழ்கள் பல கோப்பு வடிவங்களில் (.cer, .der) சேமிக்கப்பட்டிருக்கும்.
# தாக்குதல் (பிணையப் பாதுகாப்பு)

ஒருவர் மற்றவர்க்கு அனுப்பும் செய்தி பாதுகாப்பற்றதாக இருந்தால் அது தாக்கப்படலாம். தாக்குதல் என்பது செய்தியில் மாற்றம், செய்தியை ஒட்டுகேட்டல் போன்றவற்றைக் குறிக்கிறது. இத்தகைய தாக்குதல் இருவகைப்படும்.
- நேரடித் தாக்குதல் (active attack)
- மறைமுகத் தாக்குதல் (passive attack)  
நேரடித் தாக்குதலில், அனுப்பப்பட்ட செய்தியில் பாதிப்பு ஏற்படக்கூடும்.
மறைமுகத் தாக்குதலில், செய்தியில் பாதிப்பு ஏற்படாது. மாறாக, செய்தியை மற்றொருவர் கண்காணிக்கக்கூடும். மறைமுகத் தாக்குதலை அறிந்துகொள்வது கடினம். ஏனென்றால், இத்தாக்குதலின்போது செய்தியில் மாற்றம் ஏற்படாது.  
இத்தகைய தாக்குதல்களில் இருந்து செய்திகளை பாதுகாப்புடன் அனுப்ப வெவ்வேறு வழிகள் பின்பற்றப்படுகின்றன. செய்தியை குறிமுறையாக்கம் (encryption) செய்து அனுப்புவதும் இவற்றுள் ஒன்று.
# தி டிரையல் ஆஃப் ஜோன் ஆஃப் ஆர்க்

1962 ஆம் ஆண்டு பிரெஞ்சு மொழியில் வெளியானத் திரைப்படம். **தி டிரையல் ஆஃப் ஜோன் ஆப் பார்க்** (*Procès de Jeanne d’Arc*) என்ற பெயரில் ராபர்ட் பிரெசெனால் தயாரிக்கப்பட்டது.
# தி டிரையல் ஆஃப் ஜோன் ஆஃப் ஆர்க்

## வெகுமதிகள்

இப்படம், 1962 ஆம் ஆண்டிற்கான கேன்சு திரைப்பட விழாவில் ஜூரி விருதினைப் பெற்றது.
# வீர புரன் அப்பு

**வீர புரன் அப்பு** (*Vira Puran Appu*, ) என அழைக்கப்படும் **வீரகென்னாதிகே பிரான்சிசுக்கோ பெர்னாண்டோ** (*Weerahennadige Francisco Fernando*, 7 நவம்பர் 1812 - 8 ஆகத்து 1848) இலங்கை வரலாற்றில் விடுதலைக்காகப் போராடிய குறிப்பிடத்தக்க ஒரு நபர். இவர் இலங்கையின் மேற்கே மொறட்டுவை நகரில் உயன பிரதேசத்தில் பிறந்தவர். தனது 13ம் வயதில் தான் பிறந்த இடத்தை விட்டு தனது வழக்கறிஞரான மாமனாருடன் இரத்தினபுரி சென்று அங்கு வாழ்ந்து வரலானார். தனது நாடு, மதம், இனம் என்பவற்றிற்கு தன்னை அர்ப்பணிக்க கருதிய அவர் தன் பெயரை புரன் அப்பு என மாற்றிக்கொண்டார். பிரித்தானிய ஏகாதிபத்திய வாதிகளிற்கு எதிராக 1848 விடுதலைப் போராட்டத்துக்குத் தலைமை தாங்கினார். கடப்பொல தேரரின் வழிகாட்டலில் மாத்தளை மெக்டோவல் கோட்டையைக் கைப்பற்றினார். எனினும் இப்போராட்டம் தோல்வியில் முடிந்தது. அவர் கைது செய்யப்பட்டு 1848 ஆம் ஆண்டு ஆகத்து 8 ஆம் நாள் துப்பாக்கியால் சுடப்பட்டு மரணதண்டனைக்குட்படுத்தப்பட்டார்.
# நெய்யோவியம்

*, லியொனார்டோ டா வின்சி, *ஏ. 1503–06'']]  
**நெய்யோவியம்** என்பது நிறமிகளைக் கொண்டு தீட்டிப் பின் ஒருவகை நெய் அல்லது எண்ணெய் கொண்டு காயவைக்கும் ஒரு வகை ஓவியமாகும். ஆளிவிதைநெய், கசகசா எண்ணெய், சூரியகாந்தி எண்ணெய் போன்றவை பொதுவாக இவ்வகை ஓவியங்களுக்குப் பயன்படுத்தப்படும் நெய்கள் ஆகும். பயன்படுத்தப்படும் நெய்யைப் பொறுத்துக் காயும் நேரம், பழுப்படையும் தன்மை போன்றவற்றில் மாற்றங்கள் ஏற்படும். வெவ்வேறு வித விளைவுகளை ஏற்படுத்தவும், வெவ்வேறு நிறமிகளைப் பயன்படுத்தவும், ஒன்றிற்கும் மேற்பட்ட எண்ணெய்களை ஒரே ஓவியத்தில் ஓவியர்கள் பயன்படுத்துவதும் உண்டு.  
முதன்முதலில் நெய்யோவியங்கள் புத்தமத ஓவியங்களைத் தீட்ட, இந்திய ஓவியர்களாலும் சீனத்து ஓவியர்களாலும் மேற்கு ஆப்கானிசுத்தான் பகுதியில் கி.பி. ஐந்தாம் நூற்றாண்டுக்கும் பத்தாம் நூற்றாண்டுக்கும் இடையில் பயன்படுத்தப் பட்டிருக்கலாம். . ஆனால் பதினைந்தாம் நூற்றாண்டு காலப் பகுதி வரை நெய்யோவியங்கள் பெரிதும் புகழ் பெறவில்லை.
# லெஸ்டர்

**லெஸ்டர்** (Leicester) என்பது இங்கிலாந்தின் கிழக்கு மிட்லேண்டுசு பகுதியில் உள்ள நகரம். சோர் ஆற்றின் கரையில், தேசிய காட்டின் அருகில் அமைந்துள்ளது. கிழக்கு மிட்லேண்டுசு விமான நிலையம் அருகில் உள்ள வான்வழிப் போக்குவரத்து மையம். பல நாட்டவர் குடியேறியுள்ள நகரங்களில் இதுவும் ஒன்று.
# லெஸ்டர்

## விளையாட்டு

இந்நகரில் அமைந்துள்ள லெஸ்டர் சிட்டி கால்பந்துக் கழகம் 2015-16-ஆம் பருவத்திற்கான பிரீமியர் லீக்கினை வென்றது. பெருவாரியாக எதிர்பார்க்கப்பட்ட அனைத்து பெரிய அணிகளைக் காட்டிலும் சிறப்பாகச் செயல்பட்டு வெற்றியடைந்த சிறு அணி என்ற வகையில் லெஸ்டர் சிட்டி அணியின் வெற்றி சிறந்த விளையாட்டுக் கதைகளில் மிக உயரிய இடத்தை பிடிக்கிறது.
# சாட்சாரி தேசியப் பூங்கா

**சாட்சாரி தேசியப்பூங்கா** (Satchari National Park) வங்காளதேசத்தில் ஹபிகாஞ் மாவட்டத்தில் அமைந்துள்ளது. 1974 ஆம் ஆண்டு வனவிலங்குப் பாதுகாப்புச் சட்டத்திற்குப் பின்னர் 243 ஹெக்டேர்கள் (600 ஏக்கர்கள்) நிலப்பரப்பில் உருவாக்கப்பட்டது. சாட்சாரி எனும் வங்காளச் சொல்லுக்கு ஏழு ஓடைகள் என்று பெயர். இந்த வனப்பகுதியில் 7 ஓடைகள் செல்வதால் இந்தப்பெயர் சூட்டப்பட்டது. இந்தப்பூங்கா ரகுநந்தன் மலையில் அமைந்துள்ளது. இது வங்காளதேசத்தின் தலைநகரான டாக்காவிலிருந்து 130 கிலோமீட்டர்கள் தொலைவில் அமைந்துள்ளது. இங்கே உள்ள திப்ரா கிராமத்தில் 24 குடும்பங்கள் வசிக்கின்றனர். இங்கே 9 தேயிலைத் தோட்டங்கள் அமைந்துள்ளன. அரசுடன் இணைந்து **நிஷர்கா** எனும் தன்னார்வ அமைப்பும் இந்தப்பூங்காவை பராமரிக்கின்றனர். இங்கே சுற்றுச் சூழல் சுற்றுலாவும் நடத்துகின்றர்.
# கின்னவுர் கயிலை மலை

**கின்னவுர் கயிலை** (*Kinnaur Kailash*) என்பது இந்தியாவின் இமாச்சலப் பிரதேசம் மாநிலத்தில் கின்னவுர் மாவட்டத்தில் உள்ள மலைச் சிகரம் ஆகும்.இது இந்து மற்றும் புத்த மதத்தினருக்குப் புனிதமானதாகக் கருதப்படுகிறது. இதன் உயரம் 6,500 மீட்டர்கள் ஆகும். இதுவும் திபெத்தின் கயிலை மலையும் ஒன்றல்ல. இது மலையேறுபவர்களுகு கடினமான பகுதியாகும். இமாச்சலப்பிரதேசத்தில் ஏறுவதற்குக் கடினமாக மலைச்சிகரங்களுள் இதுவும் ஒன்று.
# கின்னவுர் கயிலை மலை

## புராணம்

புராணங்களின் படி ,கடவுள் சிவன் தன்னை வணங்கித் தவமிருந்த அசுரன் ஒருவனுக்கு அவன் யார் தையில் கைவைத்தாலும் அவர்கள் சாம்பலாக வேண்டும் என அவன் கேட்ட வரத்தைக் கொடுத்தார். அதை பரீட்சித்துப் பார்க்க விரும்பிய அசுரன் சிவனின் தலையிலே கைவைக்க முயலுவார். அப்போது சிவன் இந்த மலையில் வந்து கடவுள் விஷ்ணுவின் உதவியைக் கோரினார். விஷ்ணு அந்த அசுரனைக் கொன்றழித்தார். இந்த அற்புதமான இடமானது ஒளி நிறைந்த ஒன்று. இதை அனைவராலும் உணரமுடியும்.
# அசன்

**அசன்** (Asan) தென் கொரியாவிலுள்ள ஒரு நகரம் ஆகும். இது தென்கொரியாவின் 'சுங் சியாங்' மாகாணத்தில் அமைந்துள்ளது. இதன் அருகில் சியோல் நகரம் அமைந்துள்ளது.இந்நகரம் வென்னீர் ஊற்றுக்களுக்குப் பிரபலமானது. இங்கு சராசரியாக 2,50,000 மக்கள் வசிக்கின்றனர். 'க்யோங்கி' மாகாணத்திலுள்ள 'அன்சான்' நகரும் இதுவும் ஒன்றல்ல.
# அசன்

## போக்குவரத்து

அசன் நகரானது அதிவேக தொடர்வண்டிச் சேவையால் அருகிலுள்ள நகரங்கள்உடன் இணைக்கப்பட்டுள்ளது.இங்கிருந்து சியோல் நகருக்குச் செல்ல 30 நிமிடங்கள் ஆகும்.இன்சியான் விமான நிலையம் இதிலிருந்து 2 மணி நேர பயணத் தொலைவில் அமைந்துள்ளது. இரண்டு அதிவேக சாலைகளான சியோல்-புஸன் சாலை மற்றும் மேற்குக் கடற்கரைச் விரைவுச்சாலை ஆகியன இந்நகரின் வழியாகச் செல்கின்றன.
# அசன்

## தொழில்துறை மற்றும் வர்த்தகம்

14 வர்த்தக மற்றும் தொழிற்பேட்டைகள் இந்நகரில் அமைந்துள்ளன. யுயேண்டே தானுந்து நிறுவனம் , சம்சுங் இலக்ட்ரோனிக்ஸ் போன்ற நிறுவனங்கள் இந்நகரில் செயல்படுகின்றன.
இந்நகரம் போக்குவரத்து மற்றும் மின்னணுவியல் தொழிற்சாலைகளை அதிகம் கொண்டது. கிழக்கு சீனாவின் துறைமுகம் இந்நகரின் அருகில் அமைந்துள்ளது.
# அசன்

## கல்வி நிறுவனங்கள்

- அசன் தகவல் தொழில்நுட்பப் கல்லூரி
- சியோனம் பல்கலைக்கழகம்
- சூன்சுங்ஹியாங் பல்கலைக்கழகம்
- சன் மூன் பல்கலைக்கழகம்
- ஹோஸியோ பல்கலைகழகம்
# அசன்

## முக்கிய ஆட்கள்

தென் கொரியாவின் முன்னாள் தலைவர் 'யுன் போ சியோன்' இந்நகரைச் சார்ந்தவர்.
# இரா. எட்வின்

**இரா. எட்வின்** மேல்நிலைப் பள்ளியில் ஆங்கில ஆசிரியர், சொற்பொழிவாளர், கவிஞர், எழுத்தாளர், இதழாளர், தொழிற்சங்கத் தலைவர், கலை இலக்கியச் சமூகச் செயற்பாட்டாளர், கல்வியாளர் என்னும் பன்முக ஆளுமைகொண்டவர்.
# இரா. எட்வின்

## பிறப்பு

இரா. எட்வின் 1963 ஆம் ஆண்டு சூன் 20 ஆம் நாள் கணக்கு ஆசிரியர் பொன். இராசரத்தினம் - எலிசபெத் இணையருக்குத் தலைமகனாகப் பிறந்தார்.
# இரா. எட்வின்

## கல்வி

இரா. எட்வின் திருச்சிராப்பள்ளியில் உள்ள பிசப் கீபர் மேல்நிலைப்பள்ளியில் (Bishop Heber Higher Secondary School) பள்ளிப் படிப்பை 1980ஆம் ஆண்டில் முடித்தார். பின்னர் திருச்சியில் உள்ள பிசப் கீபர் கல்லூரியில் (Bishop Heber College) பயின்று ஆங்கில இலக்கியத்தில் 1983ஆம் ஆண்டில் இளங்கலைப் பட்டமும் 1985 ஆம் ஆண்டில் முதுகலைப் பட்டமும் பெற்றார்.
# மூன்று பேர் மூன்று காதல்

**மூன்று பேர் மூன்று காதல்** 2013ல் வெளிவந்த காதல் திரைப்படம். இதை வசந்த் இயக்கியுள்ளார். இதில் அர்ஜுன், சேரன், விமல், முக்தா பானு, சுர்வீன் சாவ்லா, லாசினி போன்றோர் நடித்துள்ளனர்.
# மூன்று பேர் மூன்று காதல்

## நடிகர்கள்

- பால் ஹாரிஸாக அர்ஜுன்
- குணசேகராக சேரன்
- வருணாக விமல்
- மல்லிகாவாக முக்தா பானு
- திவ்யாவாக சுர்வீன் சாவ்லா
- அன்ஜனாவாக லாசினி
- திருவேங்கடமாக தம்பி இராமையா
- சத்யன்
- அப்புக்குட்டி
- இளங்கோவாக ஜான் விஜய்
- ஆடுகளம் நரேன்
- வருணின் தந்தையாக ரவி ராகவேந்திரா
# தங்க மீன்கள்

***தங்க மீன்கள்*** (*Thanga Meenkal*) 2013ல் வெளிவந்த திரைப்படம். இதை *கற்றது தமிழ்* புகழ் ராம் இயக்கியுள்ளார். இதில் ராம், சாதனா, செல்லி போன்றோர் நடித்துள்ளனர்.  
இத்திரைப்படம் 44வது உலகளாவிய இந்தியத் திரைப்பட விழாவின் பனோரமா பிரிவில் இடம்பெற தேர்வாகியுள்ளது. இந்த படத்திற்கு மத்திய அரசு மூன்று "தேசிய விருதுகளை" வழங்கியுள்ளது.
# தங்க மீன்கள்

## நடிகர்கள்

- கல்யாணசுந்தரமாக ராம்
- செல்லம்மாவாக சாதனா
- வடிவாக செல்லி
- பார்வதியாக ரோகிணி
- எல்வீட்டாவாக பத்மபிரியா
- ஸ்டெல்லாவாக லிசி
- பூ ராமு
- ரம்யா
- சஞ்சனா
- ஆதித்யா
# தங்க மீன்கள்

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)
# மானிடவியல் கோட்பாடுகள் (நூல்)

**மானிடவியல் கோட்பாடுகள்** என்பது 2005 ஆம் ஆண்டு வெளிவந்த தமிழ் நூல் ஆகும். இதன் ஆசிரியர் மானிடவியல் அறிஞர் பக்தவத்சல பாரதி ஆவார். இந்த நூலில் 24 கோட்பாட்டு அணுகுமுறைகள் நுட்ப திட்பங்களோடு தமிழ்/இந்தியச் சூழலுக்குரிய எடுத்துக்காட்டுக்களுடன் விபரிக்கப்பட்டுள்ளன.  
"இந்த நூல் சமூக அறிவியல்களில் தமிழ் கோலோச்ச முடியும் என்பதை நிரூபிக்கும் ஒரு பெருமிதப் படைப்பாகும்." என்று இதன் பதிப்புரையில் மகரந்தன் குறிப்பிட்டுள்ளார்.
# தண்டனையியல் (நூல்)

**தண்டனையியல்** என்பது 1999 ஆம் ஆண்டு வெளிவந்த ஒரு சட்டவியல் தமிழ் நூல் ஆகும். இந்த நூலின் ஆசிரியர் தமிழ்நாட்டுக் காவல்துறையின் ஓய்வுபெற்ற உயர் அதிகாரி பொன் பரமகுரு ஆவார்.
# தண்டனையியல் (நூல்)

## உள்ளடக்கம்

இந்த நூல் "தண்டனையின் வரலாறு, அதன் கோட்பாடுகள், நோக்கங்கள், தற்கால திருத்தும் கருத்துக்கள், சீர்திருத்தச் சிறை அமைப்புமுறை, நிலையம் சார்ந்த நடத்துமுறை, மன்னிப்பும் தண்டனைக் குறைப்பும், மரணதண்டனை" உட்பட்ட தண்டனையியல் தொடர்பான பல்வேறு விடயங்களை விபரிக்கிறது.
# உழவன் விரைவுவண்டி

**உழவன் விரைவுவண்டி** (*Uzhavan Express*) என்பது சென்னை எழும்பூர் இரயில் நிலையத்திற்கும் தஞ்சாவூர் சந்திப்பிற்கும் இடையில் ஓடும் விரைவுத் தொடர் வண்டியாகும். காவேரிப் பாசனப்பகுதி உழவர்களின் மாண்பை எடுத்துரைக்கும் விதமாக இப்பெயர் சூட்டப்பட்டுள்ளது. இந்த வண்டி செப்டம்பர் 1, 2013 முதல் அறிமுகம் செய்யப்பட்டு நாள்தோறும் 351 கி.மீ பயணம் செய்கிறது. பாபநாசம் (தஞ்சாவூர் மாவட்டம்), கும்பகோணம், ஆடுதுறை, குற்றாலம், மயிலாடுதுறை, சீர்காழி, சிதம்பரம், கடலூர், பண்ணுருட்டி, விழுப்புரம், திண்டிவனம், மேல்மருவத்தூர், செங்கல்பட்டு, தாம்பரம் மற்றும் மாம்பலம் ஆகியவை இதன் நிறுத்தத் தடங்களாகும். இதில் 23 பெட்டிகள் உள்ளது.
# உழவன் விரைவுவண்டி

## குறியீடு

- 16865 என்ற எண் சென்னை எழும்பூர் இரயில் நிலையத்தில் இருந்து தஞ்சாவூர் சந்திப்பு நோக்கி செல்கிறது. இது சென்னை எழும்பூர் இரயில் நிலையத்தில் இரவு 22 மணி 55 நிமிடங்களுக்கு புறப்பட்டு 07மணி 05நிமிடங்கள் பயணம் செய்து மறுநாள் காலை 06 மணிக்கு தஞ்சாவூர் சந்திப்பை சென்றடைகிறது.
- 16866 என்ற எண் தஞ்சாவூர் சந்திப்பில் இருந்து இருந்து சென்னை எழும்பூர் இரயில் நிலையம் நோக்கி செல்கிறது. இது தஞ்சாவூர் சந்திப்பில் இருந்து இரவு 21 மணி 55 நிமிடங்களுக்கு புறப்பட்டு 06மணி 30நிமிடங்கள் பயணம் செய்து மறுநாள் காலை 04 மணி 25 நிமிடங்களுக்கு சென்னை எழும்பூர் இரயில் நிலையத்தை சென்றடைகிறது.
# உழவன் விரைவுவண்டி

## நேர அட்டவணை

| நிலையம் | நிலைய குறியீடு | வருகை | புறப்பாடு | நாள் |
| --- | --- | --- | --- | --- |
| **சென்னை எழும்பூர்** | MS | 22:55 | 1 |  |
| மாம்பலம் | MBM | 23:07 | 23:08 |  |
| தாம்பரம் | TBM | 23:28 | 23:30 |  |
| செங்கல்பட்டு சந்திப்பு | CGL | 23:57 | 23:58 |  |
| விழுப்புரம் சந்திப்பு | VM | 23:13 | 23:15 |  |
| சிதம்பரம் | CDM | 03:33 | 03:35 | 2 |
| **மயிலாடுதுறை சந்திப்பு** | MV | 04:13 | 04:15 |  |
| குத்தாலம் | KTM | 04:27 | 04:28 |  |
| ஆடுதுறை | ADT | 04:40 | 04:41 |  |
| கும்பகோணம் | KMU | 04:53 | 04:55 |  |
| பாபநாசம் | PML | 05:09 | 05:10 |  |
| **தஞ்சாவூர் சந்திப்பு** | TJ | 06:00 | - |  |
| **தஞ்சாவூர் சந்திப்பு** | TJ | - | 21:55 | 1 |
| பாபநாசம் | PML | 22:16 | 22:17 |  |
| கும்பகோணம் | KMU | 22:28 | 22:30 |  |
| ஆடுதுறை | ADT | 22:42 | 22:43 |  |
| குத்தாலம் | KTM | 22:55 | 22:56 |  |
| **மயிலாடுதுறை சந்திப்பு** | MV | 23:08 | 23:10 |  |
| வைத்தீஸ்வரன் கோயில் | VDL | 23:25 | 23:26 |  |
| சீர்காழி | SY | 23:34 | 23:35 |  |
| சிதம்பரம் | CDM | 23:50 | 23:52 |  |
| விழுப்புரம் சந்திப்பு | VM | 01:35 | 01:40 | 2 |
| செங்கல்பட்டு சந்திப்பு | CGL | 02:58 | 03:00 |  |
| தாம்பரம் | TBM | 03:28 | 03:30 |  |
| மாம்பலம் | MBM | 03:48 | 03:50 |  |
| **சென்னை எழும்பூர்** | MS | 04:25 | - | } |
# உழவன் விரைவுவண்டி

## உந்துப் பொறி

உழவன் விரைவு வண்டி சென்னை எழும்பூரில் இருந்து தஞ்சாவூர் சந்திப்பிற்கு தினசரி இரவு WAP-4 எனும் 5000HP திறன் கொண்ட மின்சார எஞ்சின் கொண்டு இயக்கப்படுகிறது.
# உழவன் விரைவுவண்டி

## பெட்டி வரிசை

- குளிர்சாதன முதல் வகுப்பு பெட்டி - 1
- குளிர்சாதன இரண்டாம் வகுப்பு பெட்டிகள் - 2
- குளிர்சாதன மூன்றாம் வகுப்பு பெட்டிகள் - 3
- படுக்கை வசதி பெட்டிகள் - 12
- பொது பெட்டிகள் - 3
- சாமான், மகளிர் மற்றும் கார்டு பெட்டிகள் - 02
- இது அனந்தபுரி விரைவு வண்டியுடன் பெட்டிகளை பறிமாற்றம் செய்கிறது.  
| <span>Loco</span> | <span>1</span> | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | <span>19</span> | <span>20</span> | <span>21</span> | 22 | <span>23</span> |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| SLR | GS | GS | S12 | S11 | S10 | S9 | S8 | S7 | S6 | S5 | S4 | S3 | S2 | S1 | B3 | B2 | B1 | A2 | A1 | H1 | GS | SLR | } |
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

தமிழ் விக்கிப்பீடியாவின் பத்தாண்டு கொண்டாட்டத்தின் ஒரு பகுதியாக சென்னையில் நடைபெற்ற கூடல் நிகழ்வு மற்றும் பண்பாட்டு சுற்றுலா பற்றிய பயனர்கள் மற்றும் பிறரது கருத்துகள் கீழே தரப்பட்டுள்ளன. தங்களுடைய கருத்தினையும் சேர்க்க விரும்புவோர் கட்டுரையின் இறுதியில் சேர்க்க வேண்டுகிறோம்.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## பயனர்:Gcsekaran

### புருனோ கருத்து

சார், உங்கள் மொழி நடை சரிதானா என்று நீங்கள் மற்றொரு முறை சரி பார்த்துக்கொள்ளவும் புருனோ மஸ்கரனாஸ் (பேச்சு) 11:55, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## பயனர்:Gcsekaran

### அருண்தாணுமாலயன் அவர்களின் கருத்து

:பேரன்படைய பாவலர் அவர்களுக்கு ,  
:வணக்கம். 10 ஆம் ஆண்டு நிறைவு விழாப் பற்றி இத்தனை கடுமையான விமரிசனம் தேவைஅற்றது. பங்களிப்பாளர் கூடுகை என்றும் அவர்கள் மேலும் சிறப்பாக எவ்வாறு உதவ முடியும் என்பதனை சிந்திக்கவும் ஆன ஒரு கூடுகையே இது. ஆர்வமுள்ளவர்கள் இவ்வளவு பேர் வந்திருந்தது தமிழுக்குக் கிடைத்த வெற்றி என நான் கருதுகிறேன்.  
:விழா பேனர் அரங்கின் நடுவாகவே அமைக்கப்பட்டு இருந்தது.விளக்கங்களுக்காக Slides பயன் படுத்ததுவதற்காக பேனரை நலர்த்த வேண்டிய நிலையில் ஓரமாக வைக்கப்பட்டது.விழாவின் தொடக்கத்தியே
அரங்கில் இருந்தவர்கள் இதனை அறிவர். .  
:யாரும் எதையும் எதிர்பார்த்து வரவில்லை.மதிய உணவுகூட வருகைதருபவர் பொறுப்பு என்று முன்பே தகவல்
கொடுக்கப்பட்டுள்ளது.புதிதாவும் ஆர்வமுடைய சிலர் வந்திருந்தனர்.  
:அமைப்பாளர்களின் நோக்கம் வெற்றி பெற்றதாகவே கருதுகிறேன்.  
:இருப்பினும் நீங்கள் சுட்டிக் காட்டியவைகளை மறுமுறை நடத்துபவர்கள் கவனத்தில் கொள்வர் என நம்புகிறேன்  
:அருண்தாணுமாலயன்.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## பயனர்:Gcsekaran

### இரவியின் மறுமொழி

சேகரன், நிகழ்வு அரங்கு குறித்து இன்னும் தெளிவான வழிகாட்டலைத் தந்திருக்க வேண்டும் என்ற ஆலோசனையை ஏற்றுக் கொள்கிறேன். நிகழ்வு ஒருங்கிணைப்பாளர் என்ற முறையில் உங்களின் மற்ற கருத்துகள் குறித்து இன்னும் ஓரிரு வாரத்தில் விரிவாக மறுமொழி அளிக்கிறேன். அதுவரை மற்ற பயனர்களும் இவ்விமர்சனத்துக்கு எதிர்வினையாற்றாமல் பொறுத்திருக்க வேண்டுகிறேன். மற்றபடி, தங்களின் தனிப்பட்ட கருத்துகள், விமரிசனங்கள், பரிந்துரைகளைத் தனியே இதன் கீழே தாருங்கள். நன்றி.--இரவி (பேச்சு) 20:43, 30 செப்டம்பர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## பயனர்:Pavalarvadi

29 செப்டம்பர் 2013, சென்னை.
தமிழ் விக்கிபீடியாவின் பத்து ஆண்டு நிறைவு விழாவை கொண்டா டும் விதமாக பலநாடுகளை சேர்ந்த பங்களிப்பாளர்கள் நேற்று சென்னை அண்ணாபல்கலைகழகத்தில் ஒன்று கூடினர். நேற்றைக்கு முந்தைய நாள் பங்களிப்பாளர்கள் ஒன்று சேர்ந்து பேருந்து மூலம் பல்வேறு இடங்களுக்கு சென்று இதன் முக்கியத்துவத்தை விளக்கியுள்ளனர்.
மேலும் இதுபற்றி பங்களிப்பாளர் ரவிசங்கர் கூறும்போது.
இதில் 935 பங்களிப்பாளர்கள் எட்டியுள்ள தமிழ் விக்கிபீடியாவில் ஏறத்தாழ இரண்டு கோடி சொற்களை கொண்ட 55,475கட்டுரைகள் பதிவேற்றம் செய்துள்ளோம் என்றும், பலநாடுகளை சேர்ந்த 11 வயது முதல் 77 வயது வரையிலான பங்களிப்பாளர்கள் எழுதிவருவதாக கூறினார். நாளொன்றுக்கு 1,75,00 முறைகளுக்கு மேல் தமிழ் விக்கிப் பீடியா படிக்கப்படுகிறது. தமிழ் விக்கிபீடியாவை செறிவாக்குவதற்கு கட்டுரை ஆக்குநர்கள் தவிர வரைகலையாளர்கள், ஒளிப்படக்காரர்கள், மொழிப்பெயர்ப்பாளர்கள் பல்வேறு பிண்ணனியில் உள்ளவர்களின் பங்களிப்பு தேவைப்படுகிறது. முதன்மையான கோரிக்கையாக தமிழ் விக்கிபீடியா அறிமுகத்தை பள்ளி பாடத்திட்டத்தில் சேர்ப்பதன் மூலம் மாணவர்களுக்கு பயனாக இருக்கும் என்றும் கூறினார்.
மேலும் இந்திய விக்கிப்பீடியா கிளை மேலாளார் திருமூர்த்தி, கனடா வாட்டர்லு பல்கலைக்கழகத்தை சேர்ந்த பேராசிரியர் செல்வக்குமார், மொழி பெயர்ப்பு குறித்து ஆழிப்பதிப்பகத்தின் சே.ச.செந்தில்நாதன், ஒளிப்படக்கலைக் குறித்து ஹரிபிரசாத், கட்டற்ற மென்பொருள் இயக்கம் குறித்து அருண்குமார் ஆகியோர் பேசினர்.
தமிழ் விக்கிபீடியாவின் நிறைவுவிழா கொண்டாட்டங்களின் ஒரு பகுதியாக கட்டுரை போட்டி நடத்தப்பட்டு பரிசு ரூ30000 வழங்கப்பட்டது.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## நந்தினிகந்தசாமி (பேச்சு)

தேனியார் கூறியபடி தங்கும் இடம் அற்புதம்.குடிநீர் வசதி,குறைந்த செலவில் அருமையான உணவு கிடைக்கும்படி அண்ணா பல்கலைகழகத்தில் தங்கும் இடம் ஏற்பாடு செய்திருந்தது , குளிரூட்டப்பட்ட அறை , சுகாதாரமான இடம் , பாதுகாப்பான இடம் என சிறு குறை கூட சொல்ல முடியாது.இப்படிபட்ட ஏற்பாட்டை செய்த இரவி அவர்களுக்கு மிக்க நன்றி.மேடையில் மட்டும் சில சொதப்பல்கள் இருந்தன . தெளிவான ஒருங்கிணைப்பு இல்லை.எல்லோரும் ஒரே நேரத்தில் மேடை ஏறுவது இல்லையேல் யாருமே இல்லாமல் இருப்பது என்பது மட்டும் குறை.
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## சோடாபாட்டில்

ஞாயிரன்று நடந்த நிகழ்வுகள் எனக்கு மிகுந்த மகிழ்ச்சியளித்தன. முழுத்திட்டம், நோக்கு என்பதை நான் சரிவர அறியவில்லை என்பதால், அரங்கில் என்ன செய்திருக்கலாம் என்று தோன்றியதை மட்டும் கீழே தருகிறேன்:  
அரங்கின் வெளியில் சில மேசைகளிட்டு அங்கு ஒரு நான்கு பயனர்கள் எப்போதும் கணினி + இணையத்துடன் அமர்ந்து புதியவர்களுக்கும், ஐயமிருப்பவர்களுக்கும் நேரடிப் பட்டறை போன்று எடுத்திருக்கலாம். கட்டும்படியான விலையில் வைஃபை கிட்ட வில்லையென நினைக்கிறேன். 2010 இல் செம்மொழி மாநாட்டு அரங்கில் இரவி ஏற்பாடு செய்தது போல கிண்டிக் கல்லூரி மாணவர்களை மடிக்கணினியோடு (தினப்படி அளித்து) ஏற்பாடு செய்திருந்தால், ஒரு தொடர் பட்டறை போன்று முன் ஏதாவது நடந்து கொண்டிருக்கும். அவர்களுடன் நாம் ஒரு நான்கைந்து பேர் முன் அமர்ந்து ஒரு “விக்கி உதவி மேசை” (live helpdesk) போட்டார் போல இருந்திருக்கும். --சோடாபாட்டில்<sup>உரையாடுக</sup> 03:56, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## புருனோ

விமர்சனங்கள் என்பது உரையாடல் தானே
எனவே உரையாடல் பக்கத்தில் நடத்துவது பொருத்தம் என்பது என் கருத்து
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## புருனோ

### #

1. இந்த நிகழ்ச்சியை மேலும் மேம்படுத்த கீழ்க்கண்ட ஆலோசனைகளை வழங்குகிறேன்
2. இந்த நிகழ்ச்சியில் கீழ்க்கண்ட குறைகள் உள்ளன  
இரண்டும் வெவ்வேறு அர்த்தம் கொண்ட வாக்கியங்கள்  
இரண்டும் ஒன்று தான் என்று நினைப்பவர்கள், தயவு செய்து உங்கள் மொழி அறிவை வளர்த்துக்கொள்ளுங்கள்  
-oOo-  
1. I propose the following suggestion to improve this program
2. The program has following flaws  
The meaning of both these sentences are not the same
If you think that they are same, it is time to improve your language, please !  
புருனோ மஸ்கரனாஸ் (பேச்சு) 04:26, 1 அக்டோபர் 2013 (UTC)  
:உண்மையிலேயே எமக்குப் புரியவில்லை. தயவு செய்து தமிழிலும் தந்துவுங்கள். நண்பர் தேனீ சுப்பிரமணியம் கொடுத்துள்ள பெரும் பட்டியலின் சுருக்கமாகத் தங்கள் ஆங்கில வரிகளை எடுத்துக்கொள்லலாமா? - சங்கர இராமசாமி.
:: சார், நான் தமிழில் கூறிய விஷயங்களைத்தான் ஆங்கிலத்தில் கூறியுள்ளேன். எனவே நண்பர் தேனீ சுப்பிரமணியம் கொடுத்துள்ள பெரும் பட்டியலின் சுருக்கமாகத் தங்கள் ஆங்கில வரிகளை எடுத்துக்கொள்ள முடியாது. நான் தமிழில் எழுதியிருப்பதன் ஆங்கில மொழிபெயர்ப்பு தான் ஆங்கில வரிகள் புருனோ மஸ்கரனாஸ் (பேச்சு) 08:32, 2 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## புருனோ

### ##

எந்த ஒரு நிகழ்வு என்றாலும் அங்கு சுட்டிக்காட்டப்படும் குறைகள் குறித்த விமர்சணங்களை நான்கு விதமாக பகுக்கலாம்  
1. முதல் வகை : அந்த நிகழ்ச்சி குறித்து சரியான புரிதலோடு, அடுத்த முறை சிறப்பாக வர வேண்டும் என்பதற்காக கூறப்படும் ஆலோசனைகள். (suggestion to improve this program)
உதாரணமாக : மகாபலிபுரம் செல்லாமல் சென்னையில் இருக்கும் எழூம்பூர் அருங்காட்சியகம் சென்றிருக்கலாம், முதல் நாள் நிகழ்ச்சியும் இரண்டாவது நாள் சுற்றுலாவும் செல்லலாம் . . .  
2. இரண்டாவது வகை : அந்த நிகழ்ச்சி குறித்து சரியான புரிதலோடு, அடுத்த முறை சிறப்பாக வர வேண்டும் என்பதற்காக கூறப்படும் குறைகள். (program has following flaws)
உதாரணமாக : Master of Ceremony இல்லை. Compere செய்ய ஆள் இல்லை. பல்கலைகழக வாயிலில் இருந்து நிகழ்ச்சி நடைபெறும் இடம் வரை கோடு போட்டிருக்கலாம்  
முதலிரண்டு வகைகளையும் ஆங்கிலத்தில் இவற்றை Constructive Criticism என்று அழைப்பார்கள்  
3. மூன்றாவது வகை : அந்த நிகழ்ச்சி குறித்த புரிதலின்றி, தாங்களாகவே இது இப்படித்தான் இருக்க வேண்டும் என்று கற்பனை செய்து கொண்டு, கற்பனையின் அடிப்படையில் கூறப்படும் குறைகள்
முதலில் இது பொதுக்கூட்டமோ, பொதுக்குழுவோ, மாநாடோ அல்ல. இது விக்கிபயனர்களில் கூடல். அவ்வளவே.
ஒரு சர்தார்ஜி கடைக்கு கோபமாக வந்து. “என்னை ஏமாற்றி விட்டாய், இதில் டி டி ஸ்போர்ட்ஸ் தெரியவில்லை” என்று கத்தினாராம், கடைக்காரர் சொன்னாராம் “இது ரேடியோ, டி டி ஸ்போர்ட்ஸ் பார்க்க வேண்டுமென்றால் டிவி வாங்க வேண்டும்” இங்கும் இதை போல் பல குறைகளை காண முடிகிறது
இது Unconference முறையில் நடத்தப்பட்ட ஒரு family reunion (ரேடியோ) . இதை ஒரு மாநாடாக (டிவி) பாவித்து, மாநாடு இப்படி நடக்கவேண்டும். இந்த நிகழ்வு அதன்படி நடக்கவில்லை (டிடி ஸ்போர்ட்ஸ் தெரியவில்லை) என்று கூறுவது புரிதல் குறைவையே காட்டுகிறது என்பது என் கருத்து  
4. நான்காவது வகை : புரிதல் இருக்கிறதோ, புரிதல் இல்லையோ, குறை சொல்லவேண்டும் என்பதற்காக காரணங்களை அடுக்குவது :) :) இதை மேலாண்மை வகுப்புகளில் Steam Boat Testing Critics என்பார்கள். அதாவது என்ன செய்தாலும், அதை விடுத்து மற்றொரு குறையை கூறுவது first the critics told The boat won't start , - Engine started . Then they told it won't move - The boat start to move , They told it won't go fast - Its gained speed and was going very fast , finally they told " He can't stop it " - so critics are always critics. what ever evidence you show, they won't mind, they just want to criticize .  
என் வேண்டுகோள் இது தான் : மூன்றாவது மற்றும் நான்காவது வகை குறைகளை புறந்தள்ளிவிட்டு, முதலிரண்டு வகை குறைகளை மட்டும் கணக்கில் எடுங்கள். அப்படி செய்தால் தான் அடுத்த முறை நிகழ்ச்சி சிறப்பாக நடைபெறும்
புருனோ மஸ்கரனாஸ் (பேச்சு) 23:01, 2 அக்டோபர் 2013 (UTC)  
--தேனி. மு. சுப்பிரமணி.<sup>/உரையாடுக</sup>. 11:26, 3 அக்டோபர் 2013 (UTC)  
-நந்தினிகந்தசாமி (பேச்சு) 05:51, 4 அக்டோபர் 2013 (UTC)  
-மயூரநாதன் (பேச்சு) 08:07, 4 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## சுந்தர்

ஒவ்வொரு நிகழ்ச்சியையும் மதிப்பிடும் முன்னர் அதன் நோக்கத்தையும் சூழலையும் மனதிற்கொண்டு செய்ய வேண்டும். அவ்வகையில் என்னுடைய கருத்துகள் கீழே. -- சுந்தர் <sup>\பேச்சு</sup> 08:03, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## சுந்தர்

### நோக்கம்

முன்னுரிமை வரிசையில் இந்த நிகழ்வின் நோக்கங்கள்:
1. விக்கிப்பீடியாவின் பத்தாண்டு நிறைவைக் கொண்டாடுவது
1. பல நாடுகளிலும் இருந்து பங்காற்றும் விக்கிப்பீடியர்கள் ஒன்றுகூடுவது
1. ஒன்றுகூடும் வாய்ப்பைப் பயன்படுத்தி நமது திட்டமிடலை முடுக்குவது
1. நிகழ்வையொட்டியும் அதை முன்வைத்தும் நமது வளர்ச்சிக்காகப் பிற நிறுவனங்களின் உதவியைப் பெறுவது
1. தமிழ்நாட்டில் பரவலான அறிமுகத்தைப் பெறுவது
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## சுந்தர்

### சூழல்

1. விக்கிப்பீடியர்களின் ஆர்வம்
1. சென்னையில் சிறிய எண்ணிக்கையிலான தன்னார்வலர்கள் (விக்கிக்கு வெளியே பங்களிக்க வாய்ப்புடையவர்கள்)
1. நல்கை வசதி
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## சுந்தர்

### கருத்துகள்
- **படங்கள்**
ஊடகப்போட்டியில் வென்றவரின் நிழற்பட நிறுவனத்தைப் பணியமர்த்தியது சிறப்பு. படங்கள் சிறப்பாக வந்திருக்குமென நம்புகிறேன்.  
- **ஒருங்கிணைப்பு** (7/10)
ஒருங்கிணைப்பில் இரவிக்கு சில நேரங்களில் சுமை மிகவும் கூடுதலாக இருந்தது. சீனிவாசனும் மற்றொரு பெயர் குறிப்பிட விரும்பாதவரும் மிகவும் உதவியதால் இது சற்று குறைந்தது. இது நம் நிகழ்வு தானே? திருமண நிகழ்வு போல அல்லாமல் ஊர்த்திருவிழா போலவும் கல்லூரி விழா போலவும் தான் இதை அணுக வேண்டும். நடுவில் ஒருவரோ ஒரு குழுவோ நெறிப்படுத்தி கட்டுப்பாட்டு அறை வைத்துச் செய்யும் முறை நமக்கு ஒவ்வாது. மாறாக, இனி வரும் unconference கூட்டங்களில் ஒரு சிறு பங்களிப்பாளர் அறையும் வெள்ளைப்பலகை ஒன்றையும் போட்டு ஒரு நிகழ்வாழ்வு விக்கி போலச் செய்யலாம். ஒருவர் உள்ளே வந்து பலகையில் எழுதிவிட்டு, சட்டைகளை நான் அரங்ககுக்குக் கொண்டு செல்கிறேன் எனலாம். வேறொருவர் நான் தண்ணீருக்கு ஏற்பாடு செய்கிறேன் என்று எழுதலாம். ஒருவர் அறிக்கையின் பிரதிகள் உள்ளனவா? எனக் கேள்வியை எழுதி வைக்கலாம். இவ்வாறு நடந்தால் ஒருங்கிணைப்பாளரின் பணிச்சுமை குறையும், அனைவராலும் பங்காற்ற முடியும். இருந்தாலும் நிகழ்ச்சிக்குச் சில நாட்கள் முன்னமே கூட உள்ளூரில் போதிய பணிக்குழு வலு இல்லாமல் இருந்துள்ளது தெரிகிறது. சில பணிகளை விக்கியில் இட்டிருந்தாலும் பலருக்கு ஏற்றுச்செய்யவியலாமல் போய்விட்டது. (அவரவர் சூழலின் காரணமாகத்தான்.) இனி வரும் காலத்தில் நமது பங்களிப்பாளர் எண்ணிக்கை கூடும் என்பதால் இது சரியாகும். இயன்றவரை பணிகளை முன்கூட்டியே விக்கியில் பகிர்ந்து கொள்ள முடியுமா பார்க்க வேண்டும். அவ்வகையில் நற்கீரன், அன்ரன், பார்வதி, மணியன் போன்றோரும் (இன்னும் பலர் உதவியிருப்பார்கள், எடுத்துக்காட்டுக்கு மட்டுமே.)  
:இங்கு சுந்தர் போட்டிருக்கும் மதிப்பீடுகள் (10க்கு) எதை அடிப்படையாகக் கொண்டு போடப்பட்டிருக்கின்றன? --தேனி. மு. சுப்பிரமணி.<sup>/உரையாடுக</sup>. 12:46, 1 அக்டோபர் 2013 (UTC)
::தேனி சுப்பிரமணி, மேலேயுள்ள மதிப்பெண்கள், இந்தக் கொண்டாட்டத்தின் நோக்கங்களாக நான் மேலே குறிப்பிட்டுள்ளவற்றையும், நமது சூழலையும் கருத்திற்கொண்டு என்னுடைய மதிப்பீட்டில் நான் இட்டவை. -- சுந்தர் <sup>\பேச்சு</sup> 13:35, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## நீச்சல்காரன்

தேனியார் மற்றும் சோடாபாட்டிலின் கருத்துகளையே வழிமொழிகிறேன். முன்னிரவு பேருந்திலோ, அல்லது கடற்கரையிலோ நிகழ்ச்சி ஒருங்கிணைப்புப் பற்றி விவாதித்திருந்தால் சீர்படுத்தியிருக்கலாம். எங்கிருந்து தொடங்குவது என்ற ஐயத்தாலேயே பல விசயங்கள் என்னால் தொடங்க முடியவில்லை. --நீச்சல்காரன் (பேச்சு) 07:28, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## யோகிசிவம்

தேனியாரின் 11 சிறப்புகள் அப்படியே... ஏற்கிறேன். இரவி அவர்களின் கடுமையான உழைப்புக்கு ஒரு பாராட்டு!!!. ஒருவரே அனைத்தையும் செய்து சோர்ந்து போனார், நிகழ்ச்சி ஒருங்கிணைப்புப் பற்றி விவாதித்திருந்தால் சீர்படுத்திருக்கலாம்?! திட்டமிடலில் சறுக்கலா? அல்லது திட்டமிடவில்லையா? வேலைப் பங்கீடு இல்லை. இது குறித்து இரவி அவர்களிடம் குறைந்த பட்சம் பேசியிருக்க வேண்டும். **மல்லைக்கு** பேருந்தில் செல்லும் போது தான் இரவி அவர்களை சந்தித்தேன். புதிய இடம், புதியகளம், அதனால் அமைதி காத்தேன். போகட்டும் எதிர்காலத்தில் மிக மிக நேர்த்தியாக தேனீயாரின் குறைகள் (11) மேலும் இன்றி அனைவரும் பங்கெடுக்கும் கற்றட்ட கலைக்களஞ்சியம் என்பதை செயலில் காட்டலாம் அன்புடன்--யோகிசிவம் (பேச்சு) 08:08, 1 அக்டோபர் 2013 (UTC)
-மயூரநாதன் (பேச்சு) 08:12, 4 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## தென்காசி சுப்பிரமணியன்

தமிழ் விக்கிப்பீடியாவின் மிகப்பெரிய கூடலை நாம் இப்போது தான் முதலில் நடத்துகிறோம் என்பதை நினைவில் வைத்து சில விடயங்களை கூறுகிறேன். அடுத்துவரும் கூடல்களில் தான் நாம் குறைகள் ஏதும் வராமல் செய்ய இயலும் என்பது என் கருத்து. மேலே அனைவர் கூறிய நல்ல விடயங்களையும் நானும் வழிமொழிகிறேன். முதல் கூடலிலேயே குறைகள் இல்லாமல் செய்ய முடியும் என்றால் எப்படி? அதனால் குறைகள் என்ற பெயரில் நான் எதையும் கூறவில்லை. அதனால் எல்லாமே ஆலோசனைகள் தான்.
1. நான் கூடலுக்கு வந்தது அனைவரையு நேரடியாக பார்ப்பதற்கு தான். அதனால் எனக்கு கூடலை பொறுத்தவரை மன நிறைவே.
1. சாவிக்கொத்து பற்றிய மேட்டரே எனக்கு தெரியாமல் போயிற்றே! இராதாகிருஷ்னா டென்சன் டென்சன். இதுக்கு பார்சல் வசதி உண்டா? :)
1. கூடலில் சில பயனர்கள், விருந்தினர்கள் பேசியது விக்கிப்பீடியாவுடன் தொடர்புடையதாக இல்லை. இனிமேல் மேடை ஏறப்போகிறவர்கள் என்ன பேசப்போகிறார்கள் என்பதை ஒரு சுருக்கமாக எழுதிக் கொடுக்கச் சொல்லிவிட்டு அதில் சர்ச்சைக் கூறிய கருத்துக்களை நீக்கிவிட்டு பேசச் சொல்லலாம். அடுத்த கூடலில் சிறியவர் முதல் பெரியவர் வரை மேடை ஏற வேண்டும் என்பதால் இதை கவனத்தில் கொள்ளவும்.
1. கூடலைக் குறித்து எடுக்கப்பட்ட சர்வேயில் ஐந்து கட்டங்கள் கொடுக்கப்பட்டிருந்தன. எது மிக அருமை. எது பிடிக்கவில்லை என்பது தரப்படவில்லை. அதாவது ஒன்றாவது எண்ணை டிக் செய்தவர் கூடல் நன்றாக இருந்தது என்று கூறுகிறாரா? அல்லது மோசமாக இருந்தது என்று கூறுகிறாரா என்பதை கண்டுபிடிப்பதில் சிரமம். அதனால் அடுத்த முறை ஒன்று என்பதை குறித்தால் என்ன என்பதையும் சர்வே தாளில் கொடுத்துவிடுவது நன்று.
1. கூடலுக்கான அறிவிப்புகள் சில பல்கலையில் வலப்பக்கம் ஒட்டப்பட்டிருந்தது. இந்தியாவில் இடப்பக்கம் தானே ஒட்ட வேண்டும்.
1. சோடாபாட்டில் கூறிய ஹெல்ப் டெஸ்க் யோசனை சூப்பர். அடுத்த முறை அவரையே அதை செய்யச் சொல்லலாம்.
1. அடுத்த முறை கூடலுக்கான முந்தைய நாள் சுற்றுலா செல்லாமல் திட்டமிடலில் இறங்கலாம்.
1. **இவை எல்லாத்தையும் விட முக்கியமானது, அடுத்த நிகழ்வு நடக்கும்போது அதற்கான விக்கிப்பீடியாப் பக்கத்தில் இந்த பக்கத்தை இணைப்பு கொடுக்கவும்.**--தென்காசி சுப்பிரமணியன் (பேச்சு) 11:53, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## ஸ்ரீனிவாசன்

குறைகளுக்கான எனது கருத்துகள்  
1. முதல் முதலாய் விக்கி அன்பர்கள் அனைவரும் சந்திப்பதால், அனைவரும் உரையாடி மகிழவே, அதிக வேலைகளை பிரித்தளிக்கவில்லை. (என்ன வேலை உள்ளது என எத்தனை பேர் கேட்டோம்?) நிகழ்ச்சி நிரல்படி நிகழ்ச்சி நடப்பது, பல்வேறு காரணிகளைப் பொறுத்தது.
1. காலையில் நடத்தப் பெற்ற சில பயிற்சி, பல புதியவர்களுக்கு பயன் தந்தது. நிகழ்ச்சிக்கு வந்திருந்த அனைத்துப் பயனர்களையும் மேடையில் அறிமுகம் செய்வது மிக்க் கடினம்.
1. அரங்கில் நடத்தப் பெற்ற நிகழ்ச்சிகளைத் தொகுத்தளிக்கும் பணி சிறப்பாகச் செய்யப்படவில்லை என்பது சரியல்ல. நிகழ்ச்சித் தொகுப்பாளராக யாரையாவது முன் கூட்டியே நியமித்திருக்கலாம் தான். யார் அந்த யார்?
1. விக்கிப்பீடியாவின் அனைத்துப் பங்களிப்பாளர்களையும் முன்னிலைப்படுத்தி நிகழ்ச்சிகள் ஒருங்கிணைக்கப்பட நேரம் இல்லை. எனவே, குறிப்பிட்ட சில பயனர்களை மட்டும் முன்னிலைப்படுத்தி நிகழ்ச்சிகள் ஒருங்கிணைக்கப்பட்டது.
1. மாலை நடைபெற்ற நிகழ்ச்சியில் அரங்கத்தின் மேடையில் இருக்கைகள் போடப்பட்டு, அந்த இருக்கைகளை நிரப்பாமல் காலியாகக் கிடக்க, யாராவது, மேலே ஏறி, அவற்றை நீக்கி இருக்கலாம். அதுதானே விக்கி மரபு.
1. சட்டை வழங்கலை, முறைப்படுத்தியிருக்கலாம். (ஆள் பலம் மிகவும் குறைவு. )
1. இலங்கைப் பயனர்களுக்கு அளிக்கப்பட்ட சிறப்புப் பரிசளிப்பை ஒரு பயனரே மூன்று இலங்கைப் பயனருக்கும் வழங்கியதைத் தவிர்த்து, மேலும் இரு பெண் பயனர்களைக் கொண்டு வழங்கி இருக்கலாம். கடைசி நேரத்தில் எடுத்த அவசர முடிவு இது. பரவாயில்லை.
1. தமிழ் விக்கிப்பீடியாவின் பங்களிப்புக்கு முதன்மைத் தேவையாகக் கருதப்படும் மாணவர்களுக்குத் தகவல் தெரிவிக்கும் விதமாக சென்னையிலுள்ள முக்கியக் கல்வி நிறுவனங்கள் அனைத்துக்கும் அழைப்பிதழ் ஒரு வாரத்திற்கு முன் அனுப்பியிருக்க வேண்டும். அழைப்பிதழ் 15 நாட்களுக்கு முன் தயாராகி, 10 நாட்களுக்கு முன் அச்சிட்டிருக்க வேண்டும். ஏன் இதை முன்பே சொல்ல வில்லை. (ஆள் பலம் மிகவும் குறைவு. )
1. ஊடகத்துறையினர் அனைவருக்கும் அழைப்பிதழ் அனுப்பினோம். பத்திரிக்கையாளர் சங்கத்தில் உரையும், தொலைக்காட்சி ஊடகங்கள் சந்திப்பும் நடந்த்து.
1. சிறப்பு விருந்தினர் யாரையாவது அழைத்திருந்தால் சிறப்பாக இருந்திருக்கும். யாரை? எப்படி?
1. காலையிலிருந்து நிகழ்ச்சி முடியும் வரை அரங்கத்தில் இருந்த அண்ணா பல்கலைக்கழகத்தின் திருநெல்வேலி மண்டல இயக்குநராக இருந்த வி. சுந்தரேசுவரன் அவர்களை மேடையில் ஒருவராகப் பங்களிக்கச் செய்திருக்கலாம். இதை நிகழ்ச்சியின் போதே சொல்லியிருக்கலாமே. அவர் பற்றி எனக்கு தெரியாது.  
இந்த 'லாம்' களை அடுத்த முறை நீக்க, அதிக ஆள் பலம் தேவை. முதலில் ஆட்களை தந்துவிட்டு, பின் (திட்ட)மிட வேண்டுகிறேன்.  
--Tshrinivasan (பேச்சு) 14:08, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## துரை மணிகண்டன்

நடந்து முடிந்த தமிழ் விக்கிப்பீடியா 10 ஆம் ஆணடு நிறைவு விழா இனிதே நடந்தது. நிகழ்ச்சியை ஒருங்கிணைத்த திரு.ரவி அவர்களுக்குப் பாராட்டுக்கள். நிகழ்வில் என்போன்ற தமிழ் விக்கிப்பீடியாவில் அறிமுக நிலையில் இருப்பவர்களுக்கு இது போதுமானதாகக் இருக்கும் என்று கருதுகின்றேன். மேலும் இலங்கையைச் சார்ந்த திரு.சிவகோசரன் விளக்கம் தெளிவு. அடுத்து திரு.இ.மயூரநாதனின் உரை மிகவும் என்னை கவர்ந்தது. மொத்ததில் இந்த நிகழ்வில் கலந்துகொண்டதற்கு நான் பெருமையடைகின்றேன்.--முனைவர். துரை. மணிகண்டன் (பேச்சு) 14:28, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## பார்வதி ஸ்ரீ

- விக்கிப்பீடியார்கள அனைவரையும் முதன் முறை சந்தித்ததில் மிக்க மகிழ்ச்சி. முதல் நாள் மாமல்லபுரம் பயணம் விக்கியர்களை ஒருவருக்கொருவர் அளவளாவ ஏதுவாக இருந்தது. இது போன்ற கூடல்கள் அடிக்கடி ஏற்பாடு செய்யப்பட வேண்டும். சிவகோசரனின் விக்கியில் உலாவுதல் பற்றிய பயிற்சி, புகைப்பட பயிற்சி ஆகியவை நன்றாக இருந்தது. மயூரநாதன் உரை அருமை. இவை புதியவர்களுக்கும் புரியும்படி அமைந்தது.
- தங்குமிடம் குளிரூட்டப்பட்ட அறைகளுடன் மிகவும் பாதுகாப்பாக இருந்தது.
- மேடையில் எத்தனை விக்கியர்களை அறிமுகம் செய்வது. முதலில் எத்தனை விக்கியர்கள் (நான் உட்பட)குறிப்பிட்ட நேரத்திற்குச் சரியாக அரங்கத்தில் இருந்தனர்? அனைவருமே முக்கியப் பங்களிப்பாளர்களே. யாரை முன்னிலைப்படுத்துவது. அரங்கம் காலியாக இருந்தது எனில் அது கலந்துகொள்ளாத விக்கிப்பீடியர்களின் குறையே தவிர விழா ஏற்பாட்டாளர்களின் குறையல்ல.
- பத்தாண்டுகள் குறித்த நிகழ்வுகள் ஏற்கனவே கலந்துரையாடப்பட்டு பின்பே தீர்மானிக்கப்பட்டது. அப்போழுது ஏன் இந்தக் கருத்துகளை முன்வைக்கவில்லை. அதற்காகத் தானே தனிப்பக்கம் தொடங்கப்பட்டது.  
- மாணவர்கள் வரவில்லை என யார் சொன்னது. நான் நிறைய கல்லூரி மாணவர்களை அரங்கத்தில் கண்டேன்.  
- இரவி அவர்கள் உதவ ஆள் தேவை என பேச்சுப்பக்கங்களில் கேட்ட போது அவரவர் சொந்த வேலை காரணமாக விலக நேர்ந்தது. மேலும் கூடலில் கலந்து கொண்ட விக்கியர்கள் தங்களாகவே முன்வந்து ஏன் எந்த பொறுப்பையும் பகிர்ந்துகொள்ளவில்லை. இல்லை நீங்கள் கேட்டு இரவி மறுத்தாரா? மேலும் ஒருவொருக்கொருவர் அன்றுதான் முகத்தையே பார்த்துக்கொள்கிறோம். விக்கியர்களை விட வெளியிலிருந்த விக்கி நண்பர்கள் இந்தப் பொறுப்புகளை ஏற்றுச் செய்துள்ளதனை ஏன் யாரும் பாராட்டவில்லை.  
- அரங்கத்தில் இருந்த அண்ணா பல்கலைக்கழகத்தின் திருநெல்வேலி மண்டல இயக்குநராக இருந்த வி. சுந்தரேசுவரன் அவர்களைத் தெரிந்தவர்கள் ஏன் அவரை அறிமுகப்படுத்தவில்லை? ஒருவருக்கொருவர் கலந்து கொள்ளத்தானே இந்தக் கூடல் நிகழ்வே ஏற்பாடு செய்யப்பட்டது.  
- கல்யான வீடு என்றால் பந்தி பரிமாற யார் பக்கெட் தூக்குகிறார்களோ அவர்கள் தானயா உன்மையான உறவுகள். அதை விட்டுட்டு சாம்பார்ல உப்பில்லன்னா எப்படி?  
- ஒருங்கிணைப்பில் சில குறைகள் இருந்தன. குறிப்பாக சட்டை விநியோகம், நிகழ்ச்சி அறிவிப்பு ஆகியவற்றைக் குறிப்பிடலாம். குறிப்பாக அரங்கத்திற்கு வழிகாட்ட யாரேனும் தானாகவே முன்வந்திருக்கலாம். அல்லது அங்கு ஒரு அறிவிப்புப் பலகை வைத்திருக்கலாம். சோடாபாட்டில் சொன்ன யோசனையும் நன்று. ஆள்பலம் குறைவான பொழுது இது போன்று நிகழ்வது வழமைதான். அடுத்தமுறை அணைவரும் இடம்பெறும் வகையில் பொறுப்புகளை பிரித்துக் கொடுக்க ஒருங்கிணைப்பாளர்கள் திட்டமிட வேண்டும். குறைகளையும் ஏற்று அடுத்த நிகழ்வுகளில் இது போன்ற விமரிசனங்களை ஆய்ந்து கவனத்தில் கொள்ளவேண்டும்.  
: சேகரனின் கருத்து மிகவும் கடுமையாக உள்ளது. அது அவர் இந்நிகழவை எந்தக் கண்ணோட்டத்தில் கண்டார் என்பதையே இது தெரிவிக்கிறது.
--&#32;பார்வதிஸ்ரீ (பேச்சு) 15:57, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## ஜெகதீஸ்வரன்

கூடல் என்பது இத்தனை இன்பமயமானதாக இருக்கும் என்று இதுவரை அறிந்ததில்லை. முதலில் சந்தித்த ஹரீஸ் முதல் இறுதியாக சந்தித்த சோடாபாட்டில் வரை அனைத்து பயனர்களும் அன்பாக இருந்தார்கள். முகம் முழுவதும் தவழுகின்ற மகிழ்வோடு வரவேற்று உரையாடினார்கள். மல்லை சுற்றுலா இல்லையென்றால் பலருடன் அளவுளாவ நேரம் கிடைத்திருக்காது. நிகழ்வுக்கு முன்பே சௌமியன், விஷ்ணுவரதன், ரகீம், சஞ்சீவி சிவகுமார் போன்றோருடன் பேசினேன். பேருந்தில் ரீதர் ஐயா அருகில் அமரவைத்து ஒரு மகனைப் போல என்னை பாவித்து ஆசி வழங்கினார். மயூரநாதன், சிவகோசரன், ஹப்துல்லா, நீச்சல்காரன், சண்முகம், ஹரீஸ் என பலருடன் பேருந்திலேயே அளவளாவ முடிந்தது. மல்லையில் யோகிசிவம் அவர்கள் தன்னுடைய உடல்நலத்தினையும் பெரியதாக கருதாமல் எங்களுக்கு வழிகாட்டியதை குறிப்பிட்டே ஆகவேண்டும். துரை மணிகண்டன், மணிகண்டன், தேனியார், செல்வா, தகவல்உழவன் போன்றோருடன் ஐந்துரதத்திற்கு செல்லும் போது அளவுளாவும் வாய்ப்பு கிடைத்தது. செங்கை ஐயா, அம்மா, தமிழ்பரிதி போன்ற பலருடன் மல்லையின் கடற்கரையில் அளவுளாவினேன். (எனக்கு சற்று ஞாபகமறதி வியதி இருப்பதால் பெயர் விடுப்பட்டிருப்பவர் மன்னிக்கவும்) விக்கி கூடலன்று பூங்கோதை அம்மாவின் ஆசிகள் கிடைத்தன. சோடபாட்டில், தென்காசியார், தினேஷ்குமார் பொன்னுசாமி போன்றோருடன் பேசினேன். நிகழ்வினை காணுவதற்கு அமர்ந்துவி்ட்டதால் கூடலன்று வெகுசிலருடன் மட்டுமே பேசும் வாய்ப்பு கிடைத்தது. இரவி, பார்வதி, சுந்தர், சூரியபிரகாஸ் மற்றும் பலரை நேரில் கண்டும் உரையாட வாய்ப்பு கிடை்ககவில்லை. (நான் ஏற்படுத்திக் கொள்ளவில்லை) ஏறக்குறைய முப்பதுக்கும் மேற்பட்ட விக்கிப்பயனர்களை காணவும், உரையாடவும் கிடைத்த நல்வாய்ப்பினை என்னும் நினைவில் வைத்திருப்பேன். அனைவருக்கும் நன்றி. --சகோதரன் ஜெகதீஸ்வரன் (பேச்சு) 16:05, 1 அக்டோபர் 2013 (UTC)
:நான் உங்களிடம் உரையாடினேன். நீங்கள் மறந்துவிட்டீர்கள் என்று நினைக்கிறேன். உங்கள் வலைப்பூ பற்றியெல்லாம் கேட்டேனே! மறந்துவிட்டீரா? :) //எனக்கு சற்று ஞாபகமறதி வியதி இருப்பதால்// உண்மைதான் ஜெகதீஸ் :) :) :) --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 17:15, 1 அக்டோபர் 2013 (UTC)
::அப்படிப்பார்த்தால் இரவி, சுந்தர், பார்வதி என அனைவருடனும் நான் உரையாடியிருக்கிறேன். சில வழக்கமான விசாரிப்புகளுடன் நம்முடைய பேச்சு முடிவடைந்துவிட்டது நண்பரே. மற்றவர்களுடன் விசாரிப்புகளைத்தாண்டி உரையாடியமையால் உங்களை மற்றொரு பட்டியலில் சேர்க்க வேண்டியதாகப் போயிற்று. :-) --சகோதரன் ஜெகதீஸ்வரன் (பேச்சு) 18:05, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## வத்சன்34

மிகவும் அருமையான நிகழ்ச்சி! செல்வா அவர்களுடன் நான் ஃபேஸ்புக் தமிழாக்கத்தில் பணியாற்றிய காலங்களில் ,தமிழ் மொழி அல்லாது பல்வேறு மொழிகளில் அவரது புலமையை கண்டு வியந்துள்ளேன்.அவரை நேரில் சந்தித்ததோடு அல்லாமல், அவரே என் பெயரை கேட்டதும் ஆச்சரியப்பட்டது, எனக்கு பெருமையாக இருந்தது. பல்வேறு தமிழ் விக்கிப்பீடியர்களை சந்தித்ததில் மிக்க மகிழ்ச்சி. இதே போல் விக்கிப்பீடியர்கள் சில முக்கிய முடிவுகளை எடுக்கவும், வருடத்தில் ஒரு முறை, இவ்வாறு கூடலாம். மற்றும் இலங்கை தமிழருடன் பேசியது இதுவே எனக்கு முதல் முறை. நிகழ்ச்சிக்கு ஏற்பாடு செய்த இரவி, சுந்தர் மற்றும் அனைவருக்கும் எனது நன்றி.-Vatsan34 (பேச்சு) 17:01, 1 அக்டோபர் 2013 (UTC)
# விக்கிப்பீடியா:தமிழ் விக்கிப்பீடியா பத்தாண்டுகள்/கூடல்கள்/சென்னை/கருத்துகள்

## சூர்யபிரகாஷ்